Blaze7451/Wiki-th-20250601 huggingface dataset:
Bismuth sulfite agar

หลังจากบ่มไว้ 24 ชั่วโมง, แสดงภาพอาหารที่เลี้ยงเชื้อแบคทีเรีย Shigella sp., Escherichia sp., และ Proteus sp., (ตามเข็มนาฬิกา: MacConkey, Shigella-Salmonella, Bismuth Sulfite, และ Brilliant Green agars)
Bismuth sulfite agar เป็นอาหารเลี้ยงเชื้อที่ใช้แยกชนิดพันธุ์ของ Salmonella ซึ่งใช้กลูโคสเป็นแหล่งคาร์บอน จาก BLBG (Brilliant Green Bile Lactose Broth) และ bismuth ที่สามารถหยุดการเจริญของแบคทีเรียแกรมบวก โดย Bismuth sulfite agar ใช้ทดสอบความสามารถของการใช้ไอเอิร์น(II) ซัลเฟต (ferrous sulfate) และเปลี่ยนไปเป็นไฮโดรเจนซัลไฟด์
Bismuth sulfite agar โดยทั่วไปประกอบด้วย (ร้อยละน้ำหนักต่อปริมาตร, % w/v):
: 1.6% บิสมัทซัลไฟต์ (bismuth sulfite) Bi2(SO3)3
: 1.0% เคซีนที่ย่อยด้วยเอนไซม์จากตับอ่อน
: 1.0% เนื้อสัตว์ที่ย่อยด้วยเอนไซม์จากตับอ่อน
: 1.0% สารสกัดจากเนื้อ
: 1.0% กลูโคส
: 0.8% โซเดียมฟอสเฟตไดเบสิก (dibasic sodium phosphate)
: 0.06% ไอเอิร์น(II) ซัลเฟต FeSO4• 7H2O
: ปรับ pH เป็น 7.7 ที่ 25 °C
อาหารนี้ฆ่าเชื้อด้วยการกรอง นึ่งฆ่าเชื้อ (autoclave) ไม่ได้

**อ้างอิง**
หมวดหมู่:อาหารเลี้ยงเชื้อ
อาหารทดสอบราเดอร์มาโทไฟต์

อาหาร DTM ทางขวาแสดงสีที่เปลี่ยนไปหลังจากการเจริญของ; Microsporum canis
อาหารสำหรับทดสอบราเดอร์มาโทไฟต์ (Dermatophyte Test Medium;DTM) เป็นอาหารที่ใช้เลี้ยงเชื้อรากลุ่มเดอร์มาโทไฟต์ ซึ่งมีพื้นฐานมาจาก Sabouraud's dextrose agar ที่เติม cyclohexamide เพื่อยับยั้งการเจริญของเชื้อราชนิดแซพโพรไฟต์  ยาปฏิชีวนะ ที่ยับยั้งการเจริญของ แบคทีเรีย  และฟีนอล เรด ที่ใช้เป็นอินดิเคเตอร์  อินดิเคเตอร์นี้ใช้จำแนกเชื้อราชนิดเดอร์มาโทไฟต์ ที่ชอบใช้สารประกอบไนโตรเจนได้สารที่เป็นเบสออกมาทำให้สีแดงของอาหารเปลี่ยนไป ในขณะที่เชื้อราชนิดแซพโพรไฟต์ทั่วไปจะใช้คาร์โบไฮเดรตและย่อยให้ได้สารที่เป็นกรดทำให้อาหารยังเป็นสีแดง  
หมวดหมู่:วิทยาเห็ดรา
หมวดหมู่:อาหารเลี้ยงเชื้อ
Opticks

ฉบับตีพิมพ์ครั้งแรกในปี คศ. 1704
Opticks เป็นชื่อหนังสือที่เขียนโดย นักฟิสิกส์ชาวอังกฤษ เซอร์ไอแซก นิวตัน ซึ่งได้ตีพิมพ์ในปี คศ. 1704 มีเนื้อหาเกี่ยวกับ ออพติก และ การหักเหของแสง ได้รับการพิจารณาว่าเป็นงานที่มีความสำคัญทางวิทยาศาสตร์ หนังสือเล่มนี้เป็นผลงานชิ้นที่สอง ในด้านฟิสิกส์ของนิวตัน

**เนื้อหา**
เป็นการรวบรวมผลการทดลองจำนวนมาก เรื่องเกี่ยวกับการสะท้อนของแสง โดยใช้กระจกหลายรูปทรง การเบี่ยงเบนของแสง ผ่านตัวกลางเช่น อากาศไปสู่ตัวกลางอื่น น้ำไปสู่กระจก นอกเหนือจากนั้น หนังสือเล่มนี้ยังศึกษาธรรมชาติของแสงและสี ซึ่งนิวตันเรียกว่า "inflextion of light"
นิวตันยังให้การสนับสนุนในเรื่องปริซึมกระจายแสง เขาให้ความสนใจการจัดวางปริซึมเป็นชุดของปริซึม เพื่อการขยายลำแสง อันเป็นที่มาของนวัตกรรม เลเซอร์ ในอีก 275ปีให้หลัง ซึงต่อมาได้พัฒนาเป็นทฤษฎีมัลติปริซึมดิสเพอชัน

**อ้างอิง**
หมวดหมู่:ไอแซก นิวตัน
หมวดหมู่:ทัศนศาสตร์
อลิซในแดนมหัศจรรย์

อลิซในแดนมหัศจรรย์ (italic=unset) เป็นนวนิยายตีพิมพ์เมื่อปี ค.ศ. 1865 เขียนโดย ลูอิส แคร์รอล (นามปากกาของ ชาร์ลส์ ดอดจ์สัน) นักเขียนชาวอังกฤษ เล่าเรื่องราวของเด็กสาวที่มีชื่อว่า อลิซ เธอตกลงไปในหลุมกระต่ายและเข้าไปในโลกแฟนตาซีใต้ดิน ที่เต็มไปด้วยสิ่งมีชีวิตแปลกประหลาดที่คล้ายกับมนุษย์ นวนิยายได้รับการยอมรับว่าเป็นหนึ่งตัวอย่างที่ดีที่สุดของนวนิยายแนว วรรณกรรมเรื่องไร้สาระ เพราะมีเนื้อเรื่องที่เล่นกับตรรกะ ทำให้เรื่องราวได้รับความนิยมมาอย่างยาวนาน ทั้งในเด็กและผู้ใหญ่ 
อลิซในแดนมหัศจรรย์ เป็นหนึ่งในผลงานนวนิยายภาษาอังกฤษ ที่เป็นที่รู้จักและได้รับความนิยมมากที่สุด การเล่าเรื่อง, โครงสร้าง, ตัวละครและจินตภาพมีอิทธิพลอย่างมากในวัฒนธรรมประชานิยมและวรรณกรรมโดย เฉพาะในแนวแฟนตาซี มีการแปลเป็นภาษาต่าง ๆ แล้วอย่างน้อย 97 ภาษาและหนังสือไม่เคยขาดตลาด จากมรดกของนวนิยาย ทำให้มีการดัดแปลงเป็นสื่อต่าง ๆ มากมาย ได้แก่ ละครเวที, ละครโทรทัศน์, ภาพยนตร์, ศิลปะ, สวนสนุก, เกมกระดานและวิดีโอเกม แคร์รอลตีพิมพ์นวนิยายภาคต่อมาในปี ค.ศ. 1871 ชื่อว่า กระจกทะลุมิติ (italic=yes) และเรื่องย่อสำหรับเด็กเล็ก ชื่อว่า เดอะเนิร์สรี "อลิซ" ในปี ค.ศ. 1890

**สาระสำคัญ**
ไฟล์:Alice par John Tenniel 02.png|thumb|upright|The กระต่ายขาว
บทที่หนึ่ง ขณะที่อลิซกำลังนั่งอยู่ข้างแม่น้ำกับ (พี่น้องผู้หญิง) เมื่อเธอได้ยินเสียงเรียกคุยจาก กระต่ายขาวเธอจึงถูกกระต่ายพาไปยังหลุม เมื่อตกไปยังหลุมแล้วอลิศก็เจอห้องโถงขนาดใหญ่ที่ถูกล๊อกประตูทุก ๆ ด้าน จนเมื่อเห็นกุญแจของประตูที่มีขนาดเล็กเกินกว่าจะเปิดออกได้ แต่ตรงสวนกลางห้องโถงซึ่งมีขวดน้ำอยู่และฉลากเขียนว่า "ดื่มฉัน" เธอจึงดื่มน้ำขวดนั้น หลังดื่มเสร็จ อยู่ๆเธอตัวเล็กลงจนมีขนาดเท่าประตูทางออกและเมื่อออกไปแล้วก็ไปเจอเค้กที่เขียนว่า "กิน" และเมื่อกินจึงทำให้กลับมาขนาดเท่าเดิม 

**อ้างอิง**
หมวดหมู่:ตัวละครที่เป็นเห็ดรา
หมวดหมู่:บันเทิงคดีเกี่ยวกับการเปลี่ยนแปลงขนาด
ปีเตอร์ แพน (ภาพยนตร์การ์ตูนของดิสนีย์)

ปีเตอร์ แพน (Peter Pan) เป็นภาพยนตร์แอนิเมชันของวอลต์ ดิสนีย์ ออกฉายเมื่อ 5 กุมภาพันธ์ พ.ศ. 2497

**อ้างอิง**
หมวดหมู่:ภาพยนตร์แอนิเมชัน
หมวดหมู่:ภาพยนตร์ที่ออกฉายในปี พ.ศ. 2497
หมวดหมู่:ภาพยนตร์ที่มีฉากในลอนดอน
หมวดหมู่:ภาพยนตร์โจรสลัด
หมวดหมู่:ภาพยนตร์แอนิเมชันโดยวอลต์ดิสนีย์พิกเชอส์
หมวดหมู่:ภาพยนตร์โดยวอลต์ดิสนีย์แอนิเมชันสตูดิโอส์
วังบ้านดอกไม้

หน้ามุขฝั่งซ้าย วังบ้านดอกไม้
วังบ้านดอกไม้ ตั้งอยู่เลขที่ 129 ถนนหลวงฟากเหนือต่อกับถนนบริพัตร แขวงบ้านบาตร เขตป้อมปราบศัตรูพ่าย กรุงเทพมหานคร เดิมเป็นวังที่ประทับของนายพลเอก พระเจ้าบรมวงศ์เธอ กรมพระกำแพงเพ็ชรอัครโยธิน (พระราชโอรสองค์ที่ 35 ใน พระบาทสมเด็จพระจุลจอมเกล้าเจ้าอยู่หัว) บิดาแห่งการรถไฟไทย และผู้ริเริ่มกิจการวิทยุกระจายเสียงเป็นครั้งแรกในประเทศไทย 
วังบ้านดอกไม้เคยเป็นที่ตั้งกรมป่าไม้ภายหลังจากที่ราชสกุลบุรฉัตรขายวังให้กรมป่าไม้ ในปัจจุบันได้เปลี่ยนเป็นสำนักงานโรงงานกระดาษบางปะอินและสำนักงานคณะกรรมการอ้อยและน้ำตาล กระทรวงอุตสาหกรรม
จนกระทั่งในปี พ.ศ. 2548 วังบ้านดอกไม้ได้รับการขึ้นทะเบียนเป็นโบราณสถานโดยกรมศิลปากร พื้นที่โบราณสถานประมาณ 3 ไร่ 65 ตารางวา

**อ้างอิง**
  กำเนิดกิจการวิทยุกระจายเสียงไทย date=2009-06-22 -  ประกาศกรมศิลปากร เรื่อง ขึ้นทะเบียนและกำหนดเขตที่ดินโบราณสถาน วันที่ ๔ สิงหาคม พ.ศ. ๒๕๔๘ date=2020-10-20 -  ชื่อโบราณสถานที่ขึ้นทะเบียนกับกรมศิลปากร วังบ้านดอกไม้ (วังกรมพระกำแพงเพ็ชรอัครโยธิน)fix-attempted=yes 
บ้านดอกไม้
หมวดหมู่:โบราณสถานในเขตป้อมปราบศัตรูพ่าย
นรกขุม 19 เกมสั่งตาย

นรกขุม 19 เกมสั่งตาย (Naraka 19, 地獄第19層) ภาพยนตร์สยองขวัญแฟนตาซีสัญชาติฮ่องกงในปี ค.ศ. 2007 

**เรื่องย่อ**
ในงานส่งท้ายปีเก่าต้อนรับปีใหม่ของปี ค.ศ. 1997 มีนักศึกษาชายคนหนึ่งฆ่าตัวตายในห้องพักของตนเอง
ฤดูร้อนปี ค.ศ. 2007 นักศึกษาสาวกลุ่มหนึ่ง เพิ่งย้ายเข้ามาอยู่ในหอพักของมหาวิทยาลัย ประกอบด้วย เรน, อีวา, แมนดี้ และ เวนดี้  ต่อมา อีวาได้ฆ่าตัวตายอย่างลึกลับที่หน้าตึกร้างแห่งหนึ่ง ที่เรียกว่า "ตึกผี" เรน เป็นคนสุดท้ายที่ได้เจอเธอ และได้ถ่ายรูปเธอด้วยโทรศัพท์มือถือเป็นรูปสุดท้าย หมอเหยิน จิตแพทย์ขาพิการประจำมหาวิทยาลัย เป็นผู้ให้คำปรึกษาแก่นักศึกษากลุ่มนี้ โดยมี ไวโอเล็ต  เป็นผู้ช่วย เรนได้พบกับ สารวัตรยิป  นายตำรวจที่รู้จักเธอมาก่อน ที่มาเพื่อสืบการตายของอีวา เรนได้รู้ว่าการฆ่าตัวตายของอีวาเป็นการเล่นเกมอย่างหนึ่ง คือ การฝ่านรกขุมต่าง ๆ  ซึ่งไวโอเล็ตเป็นผู้สร้างขึ้นมา โดยติดต่อผ่านเอสเอ็มเอสทางโทรศัพท์มือถือ นรกในเกมนี้มีทั้งหมด 19 ขุม โดยที่ขุมแรกถึงขุมที่ 9 เป็นขุมที่ผ่านได้ง่าย ๆ เพียงเอาชนะความกลัวฝังใจในอดีต แต่หลังจากนั้นถึงขุมที่ 18 จะผ่านได้ยาก และขุมที่ 19 เป็นขุมที่ไม่มีในความเชื่อ และไม่มีใครรู้ว่ามันจะมีสภาพเป็นอย่างไร  ขณะเดียวกัน แมนดี้ก็เล่นเกมนี้ด้วยสภาพจิตใจที่หวาดผวา เรนพยายามห้ามเธอ แต่ก็ไม่เป็นผล
ไวโอเล็ตได้เล่นเกมนี้พร้อมเธอและก็จมน้ำตาย  เรนได้พบกับ อาเกา นักศึกษาศิลปะหนุ่มที่ดูเหมือนว่าจะเป็นผู้ให้กำลังใจเธอและแนะนำเธอให้ผ่านแต่ละขุมไปให้ได้  เรนและสารวัตรยิปมารู้ทีหลังว่า อาเกา นั้นไม่มีตัวตนเพียงแต่เป็นภาพหลอนของนักศึกษาที่ฆ่าตัวตายเมื่อ 10 ปีก่อน โดยที่หมอเหยินเป็นผู้วางแผนทั้งหมด

**นักแสดง**
เรน...อาเจียว
*หมอเหยิน...ถัน เหย้าเหวิน
*สารวัตรยิป...ช้วน ตัม
*แมนดี้...บอนนี่ เสียน
*ไวโอเล็ต...วินซี่ ชาน
*อีวา...หลี ม่านหยิม
*แวนดี้...อาซา
*อาเกา...โจนส์ ซู
*บรรณารักษ์ห้องสมุด...หมี เซียะ

**เบื้องหลัง**
สร้างมาจากนวนิยายสยองขวัญวัยรุ่นในชื่อเดียวกัน ที่เป็นที่นิยมอย่างยิ่ง โดยสามารถทำยอดขายกว่า 2 ล้านเล่มในจีน ที่เขียนโดย ชอย ซุน เข้าฉายในเดือนกันยายน ค.ศ. 2007 โดยมี อาเจียว นักร้องสาววัยรุ่นแห่งวงทวินส์มารับบทนำ และมี อาซา คู่ดูโอมารับประกอบในเรื่องพร้อมด้วยนักแสดงวัยรุ่นของฮ่องกงและรุ่นใหญ่มากมาย โดยที่คำว่า "Naraka" ก็คือ นรก ในภาษาสันสกฤตที่มีความเชื่อว่ามีทั้งหมด 18 ขุม 
แต่ในประเทศไทย มิได้เข้าฉายในโรงภาพยนตร์ทั่วไป แต่มีจำหน่ายในรูปแบบวีซีดีและดีวีดี

**อ้างอิง**

**แหล่งข้อมูลอื่น**
 จาก IMDb
หมวดหมู่:ภาพยนตร์ฮ่องกง
หมวดหมู่:ภาพยนตร์สยองขวัญ
หมวดหมู่:ภาพยนตร์แฟนตาซี
หมวดหมู่:ภาพยนตร์ที่สร้างจากนิยาย
หมวดหมู่:ภาพยนตร์ที่ออกฉายในปี พ.ศ. 2550
อูรายาซุ

อูรายาซุ (Urayasu-shi) เป็นนครในจังหวัดชิบะ ประเทศญี่ปุ่น ตั้งอยู่ทางทิศตะวันออกของกรุงโตเกียว มีขนาดพื้นที่ทั้งสิ้น 17.29 ตารางกิโลเมตร ในปี พ.ศ. 2564 มีจำนวนประชากร 170,091 คน อูรายาซุเป็นเมืองที่ตั้งของโตเกียวดิสนีย์รีสอร์ตและสำนักงานใหญ่ของบริษัทโอเรียนทัลแลนด์คอมปานี
ในอดีตพื้นที่บริเวณอูรายาซุในเป็นเขตเท็นเรียว ซึ่งอยู่ภายใต้การปกครองโดยตรงของรัฐบาลโชกุนโทกูงาวะในสมัยเอโดะ และเคยเป็นหมู่บ้านชาวประมงที่มีความสำคัญในการจัดหาอาหารทะเลให้กับเมืองหลวงเอโดะ (โตเกียวในปัจจุบัน)
ก่อนที่เมืองจะเข้าสู่ยุคอุตสาหกรรม อูรายาซุเป็นศูนย์กลางสำคัญในการผลิตสาหร่ายโนริ หอยฮามางูริ และหอยอาซาริ ซึ่งทั้งสามชนิดนี้ล้วนเป็นส่วนประกอบสำคัญในอาหารญี่ปุ่นแบบดั้งเดิม

**ภูมิศาสตร์**
อูรายาซุตั้งอยู่ทางตะวันตกเฉียงเหนือของจังหวัดชิบะ ห่างจากตัวนครชิบะประมาณ 20 กิโลเมตร และอยู่ห่างจากใจกลางกรุงโตเกียวประมาณ 10 ถึง 20 กิโลเมตร เมืองนี้ประกอบด้วยพื้นที่ริมน้ำที่เป็นคันดินธรรมชาติ พื้นที่สามเหลี่ยมปากแม่น้ำ และพื้นที่ที่ถมทะเลขึ้นมาใหม่ ตั้งอยู่ทางฝั่งซ้ายของปากแม่น้ำเอโดะ แม่น้ำสายนี้ไหลผ่านด้านตะวันตกของเมือง และเป็นพรมแดนธรรมชาติระหว่างอูรายาซุกับเขตเอโดงาวะของกรุงโตเกียว
อูรายาสุแบ่งออกเป็น 2 ส่วนหลัก ได้แก่ หมู่บ้านชาวประมงดั้งเดิม ซึ่งตั้งอยู่บนคันดินธรรมชาติริมฝั่งแม่น้ำซาไก ซึ่งเป็นสาขาของแม่น้ำเอโดะ และพื้นที่ถมทะเลที่พัฒนาใหม่ ซึ่งครอบคลุมประมาณสามในสี่ของพื้นที่เมือง ถูกสร้างขึ้นตั้งแต่ทศวรรษ 1960
พื้นที่ถมทะเลใหม่นี้เรียกว่า “ชิน-อูรายาซุ” หรือ “อูรายาซุใหม่” ซึ่งมีการวางผังเมืองโดยได้รับแรงบันดาลใจจากแบบอเมริกัน มีลักษณะเป็นถนนกว้างแบบตาราง ทางเดินเท้าขนาดใหญ่ ปาล์ม และสวนสาธารณะ อาคารส่วนใหญ่เป็นอพาร์ตเมนต์สูงและทันสมัย บางแห่งสามารถมองเห็นวิวอ่าวโตเกียวได้ ถือเป็นหนึ่งในพื้นที่ที่ได้รับความนิยมมากที่สุดในเขตเมืองหลวงสำหรับครอบครัวรุ่นใหม่ที่ต้องการอยู่อาศัย

**ชุมชนใกล้เคียง**
จังหวัดชิบะ- อิจิกาวะ
โตเกียว- เขตเอโดงาวะ

**ประชากรศาสตร์**
ตามข้อมูลสำมะโนประชากรของญี่ปุ่น ประชากรของเมืองอูรายาซุเพิ่มขึ้นมากกว่าสิบแปดเท่าในช่วงร้อยปีที่ผ่านมา และเติบโตอย่างรวดเร็วเป็นพิเศษในช่วงระหว่างปี 1970 ถึง 2010footnote=

**การศึกษา**

**มหาวิทยาลัย**
 มหาวิทยาลัยจุนเท็นโด- มหาวิทยาลัยเมไก- มหาวิทยาลัยเรียวโตกูจิ

**โรงเรียนมัธยม**
โรงเรียนรัฐบาล - โรงเรียนมัธยมอูรายาซุ (千葉県立浦安高等学校)- โรงเรียนมัธยมอูรายาซุมินามิ (千葉県立浦安南高等学校)
โรงเรียนเอกชน:- โรงเรียนมัธยมโตเกียวกักกังอูรายาซุ (東京学館浦安高等学校)

**การคมนาคม**

**รถไฟ**
20x20px เจอาร์ตะวันออก –  สายเคโย- ไมฮามะ - ชิน-อูรายาซุ - อิชิกาวะ-ชิโอฮามะ
22x22px โตเกียวเมโทร  -  โตเกียวเมโทรสายโทไซ- อูรายาซุ
70x70px สายไมฮามะรีสอร์ท - สายดิสนีย์รีสอร์ท- รีสอร์ทเกตเวย์ - โตเกียวดิสนีย์แลนด์ - เบย์ไซด์ - โตเกียวดิสนีย์ซี

**ทางหลวง**
 22x22px ถนนเลียบชายหาด- country=JPN

**อ้างอิง**

**แหล่งข้อมูลอื่น**
  เว็บไซต์ทางการ date=2013-01-21 -  สมาคมการท่องเที่ยวอูรายาซุ-  พิพิธภัณฑ์อูรายาซุ date=2006-04-30 
อูรายาซุ
โซฟาร์ฟรอมเดอะแบมบูโกรฟ

โซฟาร์ฟรอมเดอะแบมบูโกรฟ (So Far from the Bamboo Grove) เป็นนวนิยายกึ่งอัตชีวประวัติ เขียนโดยโยโกะ คาวาชิมะ วัทคินส์ นักเขียนชาวญี่ปุ่น-อเมริกัน เดิมตีพิมพ์โดยบีชทรีในเดือนเมษายน พ.ศ. 2529 หนังสือเล่มนี้ไม่มีรุ่นภาษาญี่ปุ่น ขณะที่ทางการจีนสั่งห้ามตีพิมพ์ในประเทศ
หนังสือของวัทคินส์เกิดขึ้นในช่วงปลายสุดของสงครามโลกครั้งที่สอง เป็นเรื่องราวเกี่ยวกับเด็กหญิงชาวญี่ปุ่นวัยสิบเอ็ดปี โยโกะ คาวาชิมะ ซึ่งต้องออกจากบ้านในนานัม (Nanam) ซึ่งตั้งอยู่ทางเหนือของเกาหลี พร้อมกับครอบครัวเพื่อเดินทางลงใต้ไปยังโซล จากนั้นไปยังปูซาน และเดินทางกลับญี่ปุ่นซึ่งเป็นบ้านเกิด

**โครงเรื่อง**
เรื่องราวเริ่มต้นขึ้นเมื่อโยโกะ คาวาชิมะ (พร้อมกับแม่และพี่สาว) กำลังอาศัยอยู่ในนานัม นครแห่งหนึ่งทางตอนเหนือของเกาหลี เมื่อเกาหลีไม่ปลอดภัย โยโกะและครอบครัวของเธอจำต้องเดินทางกลับประเทศญี่ปุ่น ซ่อนตัวจากทั้งทหารญี่ปุ่นและชาวเกาหลี พี่ชายของเธอ ฮิเดโยะ พยายามหนีเช่นกัน แต่เขาถูกแยกจากครอบครัว เพราะเขาทดลองสมัครเข้าร่วมกองทัพ และจงใจไม่ผ่านข้อสอบเขียน เพราะการตัดสินใจนาทีสุดท้ายที่ไม่อยากเข้าร่วมสงคราม เขาจึงถูกส่งไปทำงานที่โรงงานผลิตกระสุนหกวันต่อสัปดาห์ ซึ่งเป็นเหตุที่เขาแยกจากครอบครัวของเขาเมื่อคาวาชิมะจำต้องหนี ครอบครัวเผชิญกับการเดินทางอันยากลำบากขณะเดินทางไปยังโซลและปูซาน เพื่อขึ้นเรือข้ามฟากไปยังญี่ปุ่น
เมื่อโยโกะ พี่สาว โกะ และแม่ของพวกเขามาถึงฟุกุโอกะ พวกเขาได้เดินทางต่อมายังเดียวโต อันเป็นที่อยู่ของครอบครัวของแม่ เธอจากไปอาโอโมริเพื่อขอความช่วยเหลือจากบิดามารดา และกลับมาบอกข่าวแก่โยโกะและพี่สาวว่า ตายายได้เสียชีวิตแล้ว แม่ของพวกเขาเสียชีวิตวันเดียวกัน ทิ้งให้โยโกะและโกะรอการกลับมาถึงพี่ชาย เรียงความของโยโกะได้ถูกตีพิมพ์ในหนังสือพิมพ์ในตอนหลัง ซึ่งช่วยให้ฮิเดโยะหาทั้งสองเจอ
อีกไม่กี่เดือนให้หลัง ทั้งสามพบกันอีกครั้งที่มาอิซุรุ และฮิเดโยะเล่าเรื่องราวการหลบหนีของตนและเดินทางถึงญี่ปุ่น

**อ้างอิง**
หมวดหมู่:วรรณกรรมในปี พ.ศ. 2529
หมวดหมู่:นวนิยายสงครามโลกครั้งที่สอง
หมวดหมู่:วรรณกรรมเด็ก
ชนิดข้อมูลแบบบูล

ในวิทยาการคอมพิวเตอร์ ชนิดข้อมูลแบบบูล (Boolean data type) หรือ ชนิดข้อมูลแบบตรรกะ เป็นชนิดข้อมูลแบบหนึ่ง เก็บค่าได้เพียง 2 ค่าคือ ค่าจริงและค่าเท็จ ใช้ในการเก็บค่าความจริงและดำเนินการแบบพีชคณิตบูลีน ชื่อบูลนี้มาจากจอร์จ บูลซึ่งได้นิยามระบบพีชคณิตบูลีนขึ้น

**การใช้ในการเขียนโปรแกรม**
ภาษาคอมพิวเตอร์ส่วนใหญ่มักมีชนิดข้อมูลแบบบูลเป็นชนิดข้อมูลพื้นฐาน เช่น ภาษาซีพลัสพลัส เป็นต้น ตัวดำเนินการเปรียบเทียบ เช่น ≤ , ≠ จะให้ผลลัพธ์ออกมาเป็นชนิดข้อมูลแบบบูล อาจนำผลลัพธ์ที่ได้ไปตรวจสอบค่าความจริงโดยคำสั่งเงื่อนไข หรือคำสั่งทำซ้ำ ค่าจริงและเท็จในภาษาส่วนใหญ่ มักถูกแทนด้วยเลข 1 และ 0 ตามลำดับ ถึงแม้การเก็บข้อมูล จริง/เท็จ จะสามารถเก็บได้ใน 1 บิต แต่จะยากต่อการประมวลผลในหน่วยประมวลผลกลาง จึงทำให้มีการออกแบบชนิดข้อมูลแบบบูลให้ใช้เนื้อที่ 1 ไบต์
บางภาษาที่ไม่มีชนิดข้อมูลแบบบูลเป็นชนิดข้อมูลพื้นฐาน เช่นภาษาซี ก็อาจจะใช้เลข 0 , 1 เก็บบนชนิดข้อมูลที่ใช้พื้นที่น้อยที่สุด เช่น ชนิดข้อมูลแบบอักขระ ซึ่งใช้เนื้อที่ 1 ไบต์เช่นกัน
บางภาษาพัฒนาวิธีในการจัดเก็บให้มีประสิทธิภาพยิ่งขึ้น เช่นบิตเวกเตอร์ หรือ บิตเซต (จากไลบรารีแม่แบบมาตรฐาน) ของชนิดข้อมูลแบบบูลในภาษาซีพลัสพลัสจะใช้เนื้อที่เพียง 1 บิตต่อสมาชิก
บางภาษา เช่น ภาษารูบี้ ค่าจริงและค่าเท็จ เป็นคลาส ที่แยกออกจากกัน ดังนั้นจึงไม่มีชนิดข้อมูลแบบบูล

**การดำเนินการ**
 และ : (AND, &&, &, *)- หรือ : (OR, 
, +)- นิเสธ : (NOT, ~, !)- การเท่ากัน : (EQV, ==, =)- การไม่เท่ากัน : (XOR, NEQV, ^, !=)

**อ้างอิง**

**ดูเพิ่ม**
 ตัวดำเนินการเปรียบเทียบ
หมวดหมู่:วิทยาการคอมพิวเตอร์
หมวดหมู่:ชนิดข้อมูล
หมวดหมู่:ชนิดข้อมูลพื้นฐาน
หมวดหมู่:พีชคณิตแบบบูล
การตรวจด้วยการยกขาขึ้นตรง ๆ

การตรวจด้วยการยกขาขึ้นตรง ๆ (straight leg raising) หรืออาการแสดงของลาเซก (Lasegue's sign), การตรวจของลาเซก หรืออาการแสดงของลาซาเรวิก เป็นการตรวจร่างกายทางการแพทย์อย่างหนึ่ง เพื่อตรวจว่าผู้ป่วยปวดหลังมีสาเหตุมาจากหมอนรองกระดูกเคลื่อนหรือไม่ ซึ่งส่วนใหญ่จะเป็นการตรวจการเคลื่อนของหมอนรองกระดูกสันหลังที่ตำแหน่ง L5 (เส้นประสาทไขสันหลังระดับเอว (lumbar) เส้นที่ 5), S1 (เส้นประสาทไขสันหลังระดับก้นกบ (sacral) เส้นที่ 1) และ S2 (เส้นที่ 2)

**วิธีตรวจ**
ให้ผู้ป่วยนอนหงายราบบนเตียงตรวจ ผู้ตรวจยกขาของผู้ป่วยขึ้นตรงๆ โดยไม่ให้เข่างอ
ในสถานการณ์ที่ไม่สะดวก เช่น การตรวจผู้ป่วยจำนวนมากในเวลาจำกัด อย่างในการตรวจผู้ป่วยนอกของโรงพยาบาลทั่วไป ผู้ตรวจอาจตรวจในท่านั่ง และยกขาผู้ป่วยขึ้นตรง ๆ โดยไม่ให้เข่างอ วิธีนี้สะดวกกว่า แต่มีความไวลดลง
Straight Leg test sometimes used to help diagnose a lumbar herniated disc

**การแปลผล**
ถือว่าผลบวกเมื่อมีอาการปวดตามแนวเส้นประสาทไซติกาเมื่อยกขาขึ้นสูงระหว่าง 30-70 องศา ค่านี้มีความไว 91% และความจำเพาะ 26%:
หากยกขาอีกข้างขึ้นตรงๆ แล้วมีอาการปวดตามแนวเส้นประสาทไซติกาที่ขาข้างที่ไม่ได้ยก (cross straight leg raising) จะมีความไว 29% และความจำเพาะ 88%

**อ้างอิง**
หมวดหมู่:อาการแสดง
หมวดหมู่:การตรวจร่างกาย
อาทมาต

อาทมาต, อาทมาฏ, อาตมาท, อาทมารถ  หรือ อาจสามารถ  เป็นชื่อเรียกวิชาดาบแขนงหนึ่งของไทย เชื่อกันว่าตกทอดมาครั้งแผ่นดินสมเด็จพระนเรศวรมหาราช ตั้งแต่ยังมีพระอิสริยยศ เป็น พระอุปราชวังหน้ารั้งเมืองพิษณุโลก 
วิชาดาบอาทมาฏ  มีจุดเด่นอยู่ที่ความรวดเร็วและรุนแรง สามารถสู้ได้เพียงคนเดียวต่อคู่ต่อสู้หลายคน มีท่ารุกเป็นท่าเดียวกับท่ารับ เมื่อคู่ต่อสู้ฟันมาจะรับและฟันกลับทันที ไม่มีอะไรตายตัว มีแม่ไม้ 3 ท่า คือคลุมไตรภพ ตลบสิงขร และย้อนฟองสมุทร และมีท่าไม้รำ 12 ท่า ได้แก่
#เสือลากหาง
#พระรามแผลงศร
#เชิญเทียนตัดเทียน
#ฟันเงื้อสีดา 
#มอญส่องกล้อง
#ช้างประสานงา และ กาล้วงไส้
#ท่ายักษ์
#หงส์ปีกหัก
#สอดสร้อยมาลา
#ฟันเรียงหมอน
#ลับหอกลับดาบ
#พญาครุฑยุดนาค 
โดยหัวใจของวิชาอาทมาฏ มีเป็นคำกล่าวที่คล้องจองกันดังนี้
ลักษณะของดาบแบบอาทมาฏ จะเป็นดาบสองมือ (ดาบคู่) ที่สั้นและมีน้ำหนักเบา มีความคล่องแคล่ว มีด้ามที่ยาวกว่าดาบปกติ เพื่อป้องกันข้อแขนและเส้นเอ็นของผู้ใช้ อีกทั้งสามารถใช้ผลักหรือดันคู่ต่อสู้ให้เสียหลักได้ รวมถึงใช้กระแทกกระทุ้งด้วย และด้านคมที่ต่อจากด้ามจะเป็นสันที่หนาและยาวใช้สำหรับรับ โดยไม่ใช้ส่วนคมดาบเพราะจะทำให้ดาบบิ่นชำรุดได้ง่าย  ซึ่งหัวใจของดาบแบบอาทมาฏ มีเป็นคำที่คล้องจองกัน คือ
นอกจากนี้แล้ว คำว่า อาทมาฏ ยังเป็นคำใช้เรียกกองทหารหน่วยลาดตระเวนหาข่าวในสมัยโบราณ คล้ายหน่วยรบพิเศษในปัจจุบัน โดยมากมักจะเป็นชาวมอญเนื่องจากสื่อสารได้หลายภาษา
วิชาอาทมาฏถูกอ้างอิงถึงในสื่อวัฒนธรรมร่วมสมัย อาทิ ขุนศึก นวนิยายโดย ไม้ เมืองเดิม ในปี พ.ศ. 2497 และในหนังสือการ์ตูนเรื่อง กองอาทมาตประกาศศึก ในปี พ.ศ. 2550 เป็นต้น และอ้างอิงถึงในวรรณคดีของไทยเช่น ขุนช้างขุนแผน เช่น ตัวละคร ขุนไกรพลพ่าย ซึ่งเป็นบิดาของขุนแผน ตัวละครเอก ก็มีสถานะเป็นนายทหารสังกัดกองอาทมาฏ

**อ้างอิง**
หมวดหมู่:กระบี่กระบอง
บุญรื่น ศรีธเรศ

บุญรื่น ศรีธเรศ (เกิด 10 ตุลาคม พ.ศ. 2486) อดีตสมาชิกสภาผู้แทนราษฎรจังหวัดกาฬสินธุ์ 5 สมัย สังกัดพรรคเพื่อไทย และอดีตรัฐมนตรีช่วยว่าการกระทรวงศึกษาธิการ ในรัฐบาลยิ่งลักษณ์ ชินวัตร

**ประวัติ**
บุญรื่น ซึ่งเป็นสกุลสืบสายมาจากหลวงประเวทย์อุธรณ์ขันธ์ (ลี มัธยมนันทน์) นายอำเภอกุฉินารายณ์คนแรก เกิดเมื่อวันที่ 10 ตุลาคม พ.ศ. 2486 ที่ตำบลไผ่ อำเภอเมืองกาฬสินธุ์ จังหวัดกาฬสินธุ์ ด้านครอบครัวสมรสกับ นายสังข์ทอง ศรีธเรศ อดีตรัฐมนตรีช่วยว่าการกระทรวงศึกษาธิการ มีบุตร 3 คน คือ นายอัศวิน ศรีธเรศ (เสียชีวิต) นายทินพล ศรีธเรศ และผู้ช่วยศาสตราจารย์ ดร. นิภารัตน์ ศรีธเรศ
สำเร็จการศึกษาชั้นประกาศนียบัตรวิชาการศึกษา (ป.กศ.) และปริญญาตรี ครุศาสตรบัณฑิต จากวิทยาลัยครูมหาสารคาม และสำเร็จการศึกษาประกาศนียบัตรการเมืองการปกครองของผู้บริหารระดับสูง จากสถาบันพระปกเกล้า เมื่อปี พ.ศ. 2545 และระดับปริญญาโท สาขาวิชารัฐศาสตร์ จากมหาวิทยาลัยสุโขทัยธรรมาธิราช

**การทำงาน**
บุญรื่น เคยรับราชการครู ต่อมาได้เข้าสู่งานการเมือง เป็นสมาชิกสภาผู้แทนราษฎรจังหวัดกาฬสินธุ์ ในการเลือกตั้ง พ.ศ. 2544 (เขต 5) เป็นครั้งแรก ในสังกัดพรรคไทยรักไทย ต่อมาได้รับเลือกตั้งอีกในการเลือกตั้ง พ.ศ. 2548, พ.ศ. 2550 และการเลือกตั้ง พ.ศ. 2554 และยังได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลนางสาวยิ่งลักษณ์ ชินวัตร ดูแลรับผิดชอบการศึกษาในพื้นที่ภาคตะวันออกเฉียงเหนือ และถูกปรับออกจาตำแหน่งในเดือนมกราคม พ.ศ. 2555
บุญรื่น เป็นผู้มีบทบาทในการดำเนินการจัดตั้งมหาวิทยาลัยกาฬสินธุ์ ซึ่งมีการเสนอจัดตั้งขึ้นในปี พ.ศ. 2554  และวันที่ 8 กันยายน 2558 ราชกิจจานุเบกษาได้เผยแพร่ "พระราชบัญญัติมหาวิทยาลัยกาฬสินธุ์ พ.ศ. 2558" มีผลให้มหาวิทยาลัยราชภัฎกาฬสินธุ์และมหาวิทยาลัยเทคโนโลยีราชมงคลอีสาน วิทยาเขตกาฬสินธุ์ สิ้นสุดสถานะความเป็นสถาบันอุดมศึกษาในวันถัดจากวันที่ประกาศราชกิจจานุเบกษา และเป็นการจัดตั้งมหาวิทยาลัยกาฬสินธุ์ขึ้นในวันเดียวกัน 

**สมาชิกสภาผู้แทนราษฎร**
บุญรื่น ศรีธเรศ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดกาฬสินธุ์ สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดกาฬสินธุ์ สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดกาฬสินธุ์ สังกัดพรรคพลังประชาชน → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดกาฬสินธุ์ สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดกาฬสินธุ์ สังกัดพรรคเพื่อไทย

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเมืองกาฬสินธุ์
หมวดหมู่:ครูชาวไทย
หมวดหมู่:นักการเมืองสตรีชาวไทย
หมวดหมู่:คู่สมรสของนักการเมืองไทย
หมวดหมู่:สมาชิกสภาผู้แทนราษฎรจังหวัดกาฬสินธุ์
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากมหาวิทยาลัยราชภัฏมหาสารคาม
หมวดหมู่:บุคคลจากสาขาวิชารัฐศาสตร์ มหาวิทยาลัยสุโขทัยธรรมาธิราช
หมวดหมู่:บุคคลจากสถาบันพระปกเกล้า
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
นาโซะ

นาโซะ (Nazo) เป็นซิงเกิลลำดับที่ 1 ของมิโฮะ โคมัตสึ มีรหัสซีดี ZADS-1001 ออกจำหน่ายวันที่ 28 พฤษภาคม 1997 และนำมาใช้เป็นเพลงประกอบการ์ตูนเรื่องยอดนักสืบจิ๋วโคนัน

**ข้อมูลเพลง**
ซิงเกิลนี้เป็นซิงเกิลเปิดตัวของมิโฮะ โคมัตสึ จำหน่ายเมื่อวันที่ 28 พฤษภาคม 1997 เพลงนี้ถูกใช้ในอนิเมะยอดนักสืบจิ๋วโคนันเป็นเพลงเปิดที่ 3 ของเรื่องนี้ ตั้งแต่ตอนที่ 53 - 96 จำนวน 44 ตอน เป็นเพลงที่ใช้ในการออกอากาศนานที่สุดของยอดนักสืบจิ๋วโคนัน โดยใช้เวลาออกอากาศเกือบถึง 1 ปีเต็ม
ซิงเกิลนี้เปิดตัวที่อันดับ 11 ที่ยอดขาย 40,230 ชุด ภายหลังได้ขึ้นมาถึงอันดับที่ 9 ในอีก 2 สัปดาห์ต่อมา อยู่ในโอริคอนซาร์ด 32 สัปดาห์ ยอดขายรวม 325,850 ชุด

**เวอร์ชัน ลาปองปอง**
ในปี 2015 กลุ่มไอดอลหญิง ลาปองปอง นำเพลงนาโซะมาขับร้องใหม่ รวมไปถึงเป็นเพลงเปิดที่ 41 ของยอดนักสืบจิ๋วโคนันด้วย

**ลำดับเพลง**

**การนำมาขับร้องใหม่**
ปี 2005 เพลงนี้ได้นำกลับมาร้องใหม่ในเวอร์ชันภาษาเกาหลีโดยกลุ่มเกิร์ลกรุปเกาหลีใต้ จิวเวลรี ในซิงเกิลภาษาญี่ปุ่นที่ 5 แทร็กที่ 4
ในปี 2008 รินะ อาอิอูชิ และ ยูกา-ซาเอกูซะ ได้นำเพลงนาโซะมาร้องใหม่ในซิงเกิล เฮียกุโมโนะ โทบิระ (100 ประตู) อยู่ในแทร็กที่ 2

**การนำไปใช้**
 เพลงเปิดที่ 3 ของยอดนักสืบจิ๋วโคนัน(#1)- อัลบั้มนาโซะ,มิโฮะ โคมัตสึเบสต์ ~วันมอร์~ (#1)

**อ้างอิง**

**แหล่งข้อมูลอื่น**
หมวดหมู่:เพลงญี่ปุ่น
หมวดหมู่:ซิงเกิลในปี พ.ศ. 2540
หมวดหมู่:เพลงประกอบยอดนักสืบจิ๋วโคนัน
สุรพงษ์ อึ้งอัมพรวิไล

สุรพงษ์ อึ้งอัมพรวิไล นักการเมืองชาวไทย ปัจจุบันเป็นที่ปรึกษารองนายกรัฐมนตรี (ประเสริฐ จันทรรวงทอง) อดีตรัฐมนตรีช่วยว่าการกระทรวงศึกษาธิการ ในรัฐบาลของนางสาวยิ่งลักษณ์ ชินวัตร เป็นสมาชิกสภาผู้แทนราษฎร จังหวัดปทุมธานี และอดีตนายกองค์การบริหารส่วนจังหวัดปทุมธานี

**ประวัติ**
สุรพงษ์ อึ้งอัมพรวิไล เกิดเมื่อวันที่ 17 ธันวาคม พ.ศ. 2500 สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยศรีปทุม และระดับปริญญาโท รัฐศาสตรมหาบัณฑิต จากมหาวิทยาลัยธรรมศาสตร์

**การทำงาน**
สุรพงษ์ อึ้งอัมพรวิไล เคยเป็นสมาชิกสภาจังหวัดปทุมธานี (ส.จ.) 2 สมัย และเป็นนายกองค์การบริหารส่วนจังหวัดปทุมธานี (อบจ.ปทุมธานี) ต่อมาได้เข้ามาทำงานการเมืองโดยการลงสมัครรับเลือกตั้งเป็นสมาชิกสภาผู้แทนราษฎร จังหวัดปทุมธานี ในการเลือกตั้ง พ.ศ. 2544 สังกัดพรรคชาติพัฒนาและพรรคไทยรักไทย ต่อมาได้ย้ายมาสังกัดพรรคชาติไทย และได้รับการเลือกตั้งต่อเนื่องอีกหลายสมัย จนกระทั่งพรรคชาติไทยถูกตัดสินยุบพรรค นายสุรพงษ์ จึงได้ย้ายมาสังกัดพรรคเพื่อไทย และได้รับเลือกตั้งเป็น ส.ส.จังหวัดปทุมธานีอีกสมัย
ในปี พ.ศ. 2554 ได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลของนางสาวยิ่งลักษณ์ ชินวัตร ดูแลรับผิดชอบการศึกษาพื้นที่ภาคกลาง ต่อมาถูกปรับออกจากตำแหน่งในเดือนมกราคม พ.ศ. 2555

**สมาชิกสภาผู้แทนราษฎร**
สุรพงษ์ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดปทุมธานี เขต 1 สังกัดพรรคชาติพัฒนา → พรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดปทุมธานี เขต 1 สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดปทุมธานี เขต 1 สังกัดพรรคชาติไทย → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดปทุมธานี เขต 2 สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดปทุมธานี เขต 1 สังกัดพรรคเพื่อไทย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
หมวดหมู่:บุคคลจากอำเภอคลองหลวง
หมวดหมู่:ชาวไทยเชื้อสายแต้จิ๋ว
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดปทุมธานี
หมวดหมู่:นายกองค์การบริหารส่วนจังหวัดปทุมธานี
หมวดหมู่:พรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:พรรคชาติไทย
หมวดหมู่:นักการเมืองพรรคเพื่อไทย
หมวดหมู่:บุคคลจากคณะนิติศาสตร์ มหาวิทยาลัยศรีปทุม
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
มารีโอ เกิทเซอ

มารีโอ เกิทเซอ (Mario Götze; เกิด 3 มิถุนายน ค.ศ. 1992) เป็นนักฟุตบอลชาวเยอรมัน ปัจจุบันเล่นให้กับไอน์ทรัคท์ฟรังค์ฟวร์ท สโมสรในบุนเดิสลีกาและทีมชาติเยอรมนี เขาชื่นชอบลงเล่นในตำแหน่งเพลย์เมกเกอร์ แต่เกิทเซอก็ยังสามารถเล่นในตำแหน่งฟอลซ์ไนท์ หรือกองหน้าตัวเป้าเมื่อจำเป็นได้
ในฟุตบอลโลก 2014 เกิทเซอเป็นผู้ทำประตูสุดท้ายในนาทีที่ 113 ของนัดชิงชนะเลิศ ทำให้เยอรมนีชนะอาร์เจนตินา 1-0 คว้าแชมป์เป็นสมัยที่ 4 ได้สำเร็จ โดยเกิทเซอนับเป็นผู้ที่ยิงประตูได้ในฟุตบอลโลกนัดชิงชนะเลิศที่อายุน้อยที่สุดในรอบ 48 ปี และถือเป็นตัวสำรองคนแรกที่ถูกเปลี่ยนตัวลงมาและยิงประตูได้ในนัดชิงชนะเลิศของฟุตบอลโลกอีกด้วย 

**อ้างอิง**

**แหล่งข้อมูลอื่น**
  de
หมวดหมู่:นักฟุตบอลชาวเยอรมัน
หมวดหมู่:นักฟุตบอลทีมชาติเยอรมนี
หมวดหมู่:ผู้เล่นในบุนเดิสลีกา
หมวดหมู่:บุคคลจากรัฐไบเอิร์น
หมวดหมู่:ผู้เล่นโบรุสซีอาดอร์ทมุนท์
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นไอน์ทรัคท์ฟรังค์ฟวร์ท
หมวดหมู่:กองกลางฟุตบอล
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นเปเอสเฟ ไอนด์โฮเฟิน
หมวดหมู่:ผู้เล่นในเอเรอดีวีซี
หมวดหมู่:บุคคลจากเม็มมิงเงิน
แม่แบบ:เหตุการณ์ปัจจุบัน/2554 สิงหาคม 19

*นางออง ซาน ซู จี ผู้นำพรรคสันนิบาตแห่งชาติเพื่อประชาธิปไตย หรือเอ็นแอลดี ซึ่งเป็นพรรคฝ่ายค้านพม่า เดินทางเข้าพบประธานาธิบดีเต็ง เส่ง และรัฐบาลพลเรือนของพม่าเป็นครั้งแรกนับตั้งแต่รัฐบาลชุดนี้ได้รับการเลือกตั้งขึ้นเป็นฝ่ายบริหารของประเทศเมื่อเดือนมี.ค.  ข่าวสดออนไลน์
}
พรรคกัมพูชาประชาธิปไตย

พรรคกัมพูชาประชาธิปไตย (Party of Democratic Kampuchea) เป็นพรรคการเมืองในประเทศกัมพูชาที่สืบเนื่องมาจากพรรคคอมมิวนิสต์ในกัมพูชากลุ่มที่นำโดยพล พต หรือเขมรแดงเมื่อเดือนธันวาคม พ.ศ. 2524 มีนโยบายเน้นสังคมนิยมประชาธิปไตย และนิยมคอมมิวนิสต์

**ประวัติ == 
การสลายตัวของพรรคคอมมิวนิสต์กัมพูชามาเป็นพรรคกัมพูชาประชาธิปไตย มีจุดประสงค์หลักเพื่อต่อต้านเวียดนาม มีกองทัพแห่งชาติกัมพูชาประชาธิปไตยเป็นกองกำลังติดอาวุธ โดยแนวร่วมประชาธิปไตยเพื่อสหภาพที่ยิ่งใหญ่แห่งกัมพูชาเป็นองค์กรหลักที่ควบคุม เลขาธิการทั่วไปของพรรคคือพล พต
ในช่วงเวลาที่ก่อตั้งพรรค เขมรแดงถูกผลักดันโดยรัฐบาลของพรรคปฏิวัติประชาชนกัมพูชาให้เข้ามายังบริเวณชายแดนไทย พรรคเริ่มร่วมมือกับกลุ่มต่อต้านเวียดนามอื่น ๆ และก่อตั้งแนวร่วมเขมรสามฝ่ายใน พ.ศ. 2525 ต่อมา พลพตได้ให้เขียว สัมพันขึ้นมาเป็นผู้นำพรรคใน พ.ศ. 2528 ส่วนตัวเขาเองไปอยู่เบื้องหลัง
ในช่วงที่มีการเตรียมจัดการเลือกตั้งทั่วไปในกัมพูชา พ.ศ. 2535 – 2536 พรรคกัมพูชาประชาธิปไตยได้จัดตั้งพรรคสามัคคีแห่งชาติกัมพูชา เพื่อเข้าร่วมในการเลือกตั้ง แต่ต่อมาเขมรแดงถูกคว่ำบาตรจึงไม่ได้เข้าร่วม 
พรรคกัมพูชาประชาธิปไตยถูกประกาศให้เป็นพรรคนอกกฎหมายเมื่อเดือนกรกฎาคม พ.ศ. 2537 แม้ว่าในขณะนั้น พรรคจะดำเนินการในชื่อพรรคสามัคคีแห่งชาติกัมพูชา พรรคได้ตอบโต้รัฐบาลกัมพูชาโดยประกาศตนเป็นรัฐบาลเฉพาะกาลเพื่อสหภาพแห่งชาติและการปลดปล่อยแห่งชาติกัมพูชา

**อ้างอิง**
หมวดหมู่:พรรคการเมืองในประเทศกัมพูชา
บันไดซ่อนผี

บันไดซ่อนผี (여고괴담 3: 여우계단; Wishing Stairs) เป็นภาพยนตร์แนวเค-ฮอร์เรอร์ของเกาหลีใต้ ซึ่งเป็นภาพยนตร์เกาหลีใต้ชุดที่สามของซีรีส์สยองขวัญที่ว่าด้วยเรื่องโรงเรียนมัธยมปลายหญิง โดยเริ่มจากเรื่อง กระซิบหลอน ปริศนามรณะ ใน ค.ศ. 1998​ และมีภาคต่อเป็นภาคที่​ 2​ ​เรื่อง​ คืนผีคลั่ง​ แต่ภาพยนตร์ทั้งหมดในซีรีส์ล้วนไกลห่างกัน ทั้งบุคคลรวมถึงหลายสิ่งต่างไม่เกี่ยวข้องกัน นอกเหนือจากเพลงที่ถูกร้องในฉากหนึ่งที่เป็นใจสำคัญต่อเรื่อง เสียงผีดุ​ ยังคงมี​ภาคต่ออีกเป็นภาคที่​ 5​ คือ เรื่อง​ ทวงสัญญา​ฆ่า​ตัว​ตาย​หมู่​

**เนื้อเรื่องย่อ**
มีเรื่องเล่าเกี่ยวกับบันได 28 ขั้น ซึ่งอยู่ระหว่างทางเดินไปยังหอพักของโรงเรียน ซึ่งได้รับการกล่าวขานว่า หากผู้ใดตั้งจิตอธิษฐานแล้วพบบันไดขั้นที่ 29 คำอธิษฐานนั้นจะสมปรารถนา เนื่องจากมีวิญญาณจิ้งจอกอาถรรพ์สิงสถิตอยู่ ณ แห่งนี้ ที่สามารถเสกให้คำอธิษฐานเป็นจริง นักเรียนทั้งหลายต่างมายังบันไดสมปรารถนานี้ โดยหารู้ไม่ว่านี่อาจเป็นหนทางต้องคำสาปจากจิ้งจอกเสกคำสาปที่น่าสะพรึงกลัว
ยุน จินซุง (ซง จีฮโย) นักเรียนบัลเล่ต์ของโรงเรียนสตรีแห่งหนึ่งที่ทุ่มเทซ้อมเต้นจนรองเท้าสึกไปหลายคู่ก็ยังไม่สามารถมีชัยเหนือโซฮี (ปาร์ค ฮันบยอล) ได้แม้แต่ครั้งเดียว จินซุงรู้สึกต่ำต้อยและริษยาโซฮี และแล้วเธอก็เกิดความคิดว่าจะเป็นเช่นไร หากโลกนี้ไม่มีโซฮี ในที่สุด ยุน จินซุง ก็ได้พบกับบันไดขั้นที่ 29 ที่ปรากฏขึ้นมาเพื่อรับคำอธิษฐานของเธอ
ในขณะที่โซฮีเป็นนักเรียนที่สวยที่สุดในโรงเรียน ซึ่งหลายคนต่างอิจฉา แม้ว่าดูราวกับว่าเธอมีความเพียบพร้อมทุกอย่าง แต่เธอก็มีเพียงจินซุงเท่านั้นที่เป็นเพื่อนสนิท เธอจึงอธิษฐานให้ได้อยู่เคียงคู่กันกับจินซุงไปตลอดกาล ซึ่งบันไดขั้นที่ 29 ก็ได้ปรากฏขึ้นมารับคำอธิษฐานของเธอเช่นกัน

**อ้างอิง**

**แหล่งข้อมูลอื่น**
 title=Whispering Corridors 3: Wishing Stairs-  Wishing Stairs at HanCinema
หมวดหมู่:ภาพยนตร์ภาษาเกาหลี
หมวดหมู่:ภาพยนตร์เกาหลีใต้ที่ออกฉายในปี พ.ศ. 2546
หมวดหมู่:ภาพยนตร์เกาหลีใต้
ทีวีดอตคอม

TV.com เป็นเว็บไซต์ของซีบีเอส อินเตอร์แอคทีฟ เป็นเว็บไซต์ครอบคลุมรายการโทรทัศน์และสถานีโทรทัศน์ที่ออกอากาศในประเทศสหรัฐอเมริกา, สหราชอาณาจักร, แคนาดา, ออสเตรเลีย, นิวซีแลนด์, ไอร์แลนด์และประเทศญี่ปุ่น เปิดให้บริการเมื่อวันที่ 1 มิถุนายน ค.ศ. 2005

**แหล่งข้อมูลอื่น**
หมวดหมู่:เว็บไซต์
มหาวิทยาลัยสุภานุวงศ์

บริเวณทางเข้า มหาวิทยาลัยสุภานุวงศ์
มหาวิทยาลัยสุภานุวงศ์
มหาวิทยาลัยสุภานุวงศ์ (ມະຫາວິທະຍາໄລສຸພານຸວົງ; Souphanouvong University) เป็นมหาวิทยาลัยรัฐของประเทศลาว ตั้งอยู่ที่หลวงพระบาง ชื่อของมหาวิทยาลัยตั้งตามเจ้าสุภานุวงศ์ ซึ่งเป็นประธานาธิบดีคนแรกของประเทศลาว ซึ่งเป็นวิศวกรที่ได้ศึกษาจบจากประเทศฝรั่งเศส
มหาวิทยาลัยนี้ได้รับเงินสนับสนุนการก่อสร้างจากทางรัฐบาลเกาหลีใต้ อธิการบดีคนปัจจุบันคือ คำผาย สีสะหวัด

**ประวัติ**
หลังการเปลี่ยนแปลงการปกครองล้มล้างราชอาณาจักรลาว ในปี ค.ศ. 1975 เป็นต้นมา รัฐบาลแห่งสาธารณรัฐประชาธิปไตยประชาชนลาว ได้มีนโยบายที่ส่งเสริมการศึกษา ตามคำสั่งนายกรัฐมนตรีที่ 169 ลงวันที่ 4 พฤศจิกายน ค.ศ. 2003 มหาวิทยาลัยได้รับการตั้งชื่อตามเจ้าสุภานุวงศ์ซึ่งเป็นประธานาธิบดีลาวคนแรก ปัจจุบันมหาวิทยาลัยสุภานุวงศ์เป็นหนึ่งในห้ามหาวิทยาลัยแห่งชาติในประเทศ

**การจัดการศึกษา**
การจัดระบบการศึกษา หลักสูตรปริญญาตรี 5 ปี มีการเรียนการสอนวิชาวิทยาศาสตร์พื้นฐาน 1 ปี และวิชาเฉพาะแต่ละสาขา 4 ปี ปัจจุบันมีนักศึกษาประมาณ  3,900 คน ใน 5 คณะวิชา 14 สาขาวิชา ดังนี้
# คณะศึกษาศาสตร์ ประกอบด้วย สาขาการสอนคณิตศาสตร์ (ครูคณิต) สาขาภาษาลาวและวรรณคดี และสาขาภาษาอังกฤษ
# คณะเศรษฐศาสตร์และการบริหาร  ประกอบด้วย สาขาบริหารธุรกิจสากล(ธุรกิจระหว่างประเทศ)  สาขาบริหารธุรกิจไอที สาขาบริหารธุรกิจการท่องเที่ยว สาขาเศรษฐศาสตร์และสาขาการบริหาร
# คณะเกษตรศาสตร์ ประกอบด้วย  สาขาการปลูกพืช  สาขาการเลี้ยงสัตว์ และสาขาทรัพยากรป่าไม้
# คณะวิศวกรรมศาสตร์  ประกอบด้วย สาขาวิศวกรรมไฟฟ้า สาขาวิศวกรรมคอมพิวเตอร์ และสาขาวิศวกรรมโยธา
# คณะสถาปัตยกรรมศาสตร์ มี 1 สาขา คือ สาขาสถาปัตยกรรมศาสตร์
# คณะอักษรศาสตร์ มี 2 สาขา คือ สาขาวิชาภาษาลาว และสาขาวิชาภาษาอังกฤษ

**อ้างอิง**

**แหล่งข้อมูลอื่น**
  Official website date=2023-06-06 
หมวดหมู่:สถาบันอุดมศึกษาในประเทศลาว
หมวดหมู่:เจ้าสุภานุวงศ์
ชูชาติ หาญสวัสดิ์

ชูชาติ หาญสวัสดิ์ (เกิด 12 เมษายน พ.ศ. 2489) อดีตรัฐมนตรีช่วยว่าการกระทรวงมหาดไทย ในรัฐบาลยิ่งลักษณ์ ชินวัตร อดีตสมาชิกสภาผู้แทนราษฎรจังหวัดปทุมธานี สังกัดพรรคเพื่อไทย เป็นน้องชายของนายชูชีพ หาญสวัสดิ์ อดีตรัฐมนตรี

**ประวัติ**
ชูชาติ หาญสวัสดิ์ เกิดเมื่อวันที่ 12 เมษายน พ.ศ. 2489 ที่ตำบลบางปรอก อำเภอเมือง จังหวัดปทุมธานี จบการศึกษาชั้นมัธยมศึกษาจากโรงเรียนอำนวยศิลป์ พระนคร สำเร็จการศึกษาระดับปริญญาตรี สาขาวิศวกรรมโยธา จากมหาวิทยาลัยลองบีช รัฐแคลิฟอร์เนีย ประเทศสหรัฐอเมริกา
เมื่อวันที่ 5 ธันวาคม พ.ศ. 2555 ชูชาติ หาญสวัสดิ์ ได้คัดค้านการจัดงานวันพ่อแห่งชาติที่ตัวจังหวัดปทุมธานี ชาญ พวงเพ็ชร์ เป็นนายกองค์การบริหารส่วนจังหวัดในตอนนั้นทำให้ชาวบ้านในละแวกนั้นรวมไปถึงชาวจังหวัดปทุมธานีไม่พอใจที่ไม่ให้จัดงานวันพ่อแห่งชาติ

**การทำงาน**
ชูชาติ หาญสวัสดิ์ เคยทำงานเป็นครูที่โรงเรียนอนุบาลสาริน และโรงเรียนไผทอุดมศึกษา ต่อมาย้ายมาทำงานที่ธนาคารกรุงเทพ จากนั้นได้เข้าสู่งานการเมือง ได้รับเลือกตั้งเป็นสมาชิกสภาผู้แทนราษฎร จังหวัดปทุมธานี ในการเลือกตั้ง พ.ศ. 2529 เป็นครั้งแรก และได้รับเลือกตั้งต่อมาอีกหลายสมัย ในการเลือกตั้ง พ.ศ. 2531, พ.ศ. 2535, พ.ศ. 2538, พ.ศ. 2539, พ.ศ. 2548 เขายังเป็นสมาชิกกลุ่ม 16 อีกด้วย
ในปี พ.ศ. 2554 เขาได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลของนางสาวยิ่งลักษณ์ ชินวัตร และถูกปรับออกจาตำแหน่งในเดือนตุลาคม พ.ศ. 2555
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 28
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 22 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเมืองปทุมธานี
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดปทุมธานี
หมวดหมู่:ครูชาวไทย
หมวดหมู่:พรรคชาติไทย
หมวดหมู่:พรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
เทศบาลตำบลสิชล

สิชล เป็นเทศบาลตำบลในอำเภอสิชล จังหวัดนครศรีธรรมราช เป็นหน่วยการปกครองท้องถิ่นในรูปของเทศบาล เป็นเทศบาลขนาดกลาง ได้ยกฐานะขึ้นจากสุขาภิบาลสิชล เป็นเทศบาลตำบลสิชล เมื่อวันที่ 25 พฤษภาคม พ.ศ. 2542 มีพื้นที่รับผิดชอบ 3.5 กิโลเมตร ครอบคลุมพื้นที่ของ 3 หมู่บ้าน ในตำบลสิชล คือ หมู่ที่ 1,3,5

**ประวัติ**
อำเภอสิชลจัดตั้งเมื่อสมัยรัชกาลที่ 5 ตามพระราชบัญญัติลักษณะปกครองท้องที่ ร.ศ.116 เมื่อวันที่ 10 พฤษภาคม 2440 ให้จังหวัดนครศรีธรรมราชมี 9อำเภอ คือ อำเภอกลางเมือง อำเภอเบี้ยซัด อำเภอร่อนพิบูลย์ อำเภอสิชล อำเภอลำพูน อำเภอฉวาง อำเภอทุ่งสง อำเภอเขาพังไกร และอำเภอกลาย สิชลเมื่อได้รับการยกฐานะเป็นอำเภอ ได้ตั้งที่ว่าการอำเภอที่ฉลองระยะหนึ่งแล้วย้ายไปที่บ้านปากแพรก (ตลาดสิชลปัจจุบัน) ต่อมาย้ายไปตั้งบ้านบางฉาง (ที่ว่าการอำเภอหลังเก่า) มีหลวงอนุสรสิทธิกรรม (นายบัว ณ นคร) เป็นนายอำเภอคนแรก นับว่าเป็นยุคของการสถานปนาอำเภอสิชล

**ชุมชน**
เทศบาลตำบลสิชล ประกอบด้วยชุมชน 10 ชุมชน- ชุมชนสิชลวิลเลจ- ชุมชนวิริยะพาณิช- ชุมชนถนนสมเด็จ- ชุมชนถนนรถไฟ- ชุมชนบ้านบางฉาง - ชุมชนบ้านชายเขา- ชุมชุนบ้านในลุ่ม-ในไร่- ชุมชนสะพานน้ำแดง- ชุมชนต้นพะยอม- ชุมชนตลาดบน

**สาธารณสุข**
 โรงพยาบาลสิชล

**สถานศึกษา**
 โรงเรียนวัดประทุมทายการาม- โรงเรียนบ้านบางฉาง

**วัด**
 วัดประทุมทายการาม- วัดสุชน- วัดวิเวกรัตนธัชมุณี

**ตลาด**
 ตลาดซ้อนสิชล- ตลาดอาทิตย์
สิชล
ซูเปอร์เฮฟวี

ซูเปอร์เฮฟวี (SuperHeavy) เป็นกลุ่มดนตรีร็อกซูเปอร์กรุป ซึ่งประกอบด้วยนักดนตรีร็อกระดับซูเปอร์สตาร์ 5 คน คือ มิก แจ็กเกอร์ แห่งวงเดอะโรลลิงสโตนส์, โจส สโตน, เดฟ สจวต แห่งวงยูรีธมิกส์, เดเมียน มาร์เลย์ ลูกชายคนสุดท้องของบ็อบ มาร์เลย์ และเอ. อาร์. ราห์แมน นักดนตรีชาวอินเดีย
วงซูเปอร์เฮฟวีเกิดขึ้นจากแนวคิดของเดฟ สจวต ที่เคยร่วมงานกับมิก แจ็กเกอร์ และโจส สโตน มาก่อนหน้านั้น  โดยทำงานดนตรีร่วมกันมาตั้งแต่ต้นปี พ.ศ. 2552 แต่ปกปิดเป็นความลับ จนกระทั่งเปิดเผยต่อสาธารณชนเมื่อเดือนพฤษภาคม  พ.ศ. 2554  แนวดนตรีเป็นแนวผสมผสานระหว่างดนตรีร็อกกับเร้กเก้ และดนตรีประสานเสียงแบบพื้นเมืองอินเดีย ผลงานชุดแรกใช้ชื่อเดียวกับชื่อวง คือ SuperHeavy มีกำหนดวางจำหน่ายในปี พ.ศ. 2554

**อ้างอิง**

**แหล่งข้อมูลอื่น**
หมวดหมู่:กลุ่มดนตรีร็อกสัญชาติอังกฤษ
หมวดหมู่:ศิลปินสังกัดเอแอนด์เอ็มเรเคิดส์
แม่แบบ:รวมไป/doc

== วิธีใช้**
ให้ใส่โค้ดดังนี้ที่ส่วนบนสุดของหน้า:
บทความที่จะรวมไป
บทความจะถูกเพิ่มไปใน :หมวดหมู่:บทความที่น่าจะถูกรวมเข้าด้วยกัน
อาโอเอช เวิลด์ แชมเปียนชิพ

แชมป์โลก ROH เป็นตำแหน่งแชมป์โลกของ Ring of Honor ก่อตั้งขึ้นเมื่อวันที่ 27 กรกฎาคม ค.ศ. 2002 แชมป์ยังได้รับการผ่านทาง บริษัท อื่น ๆ ในความร่วมมือกับ ROH ผ่าน Global Professional Wrestling Alliance (GPWA), การปกครองของหลายโปรโมชั่นมวยปล้ำที่เป็นอิสระตลอด สหรัฐอเมริกา และญี่ปุ่น เข็มขัดแชมป์โลกได้รับการออกแบบและสร้างขึ้นโดยทั้งหมดเข็มขัดแชมป์สตาร์

**สถิติในการครองแชมป์**

**อ้างอิง**

**แหล่งข้อมูลอื่น**
 Ring of Honor's official title history page date=2008-06-10 - Gallery for the ROH World championship belt date=2011-09-07 
หมวดหมู่:เข็มขัดแชมป์ของอาโอเอช
หมวดหมู่:แชมเปี้ยนชิพของมวยปล้ำรุ่นเวิลด์เฮฟวี่เวท
กรมประชาธิปไตย

กรมประชาธิปไตย (ក្រុមប្រជាធិបតេយ្យ กฺรุมบฺรชาธิบเตยฺย; Democratic Party) เป็นพรรคการเมืองฝ่ายซ้ายในกัมพูชาช่วงก่อนได้รับเอกราชจากฝรั่งเศส ก่อตั้งเมื่อ พ.ศ. 2489 โดยพระสีสุวัตถิ์ ยุทธวงศ์ ที่เคยเป็นสมาชิกของสมาคมกรรกรนานาชาติสาขาฝรั่งเศส คำขวัญของพรรคคือ "สันติภาพ เอกราช ความมีวินัย และกล้าหาญ" สัญลักษณ์ของพรรคเป็นรูปหัวช้างและดอกบัวสามดอก พรรคนี้เป็นคนละพรรคกับพรรคประชาธิปไตยเขมรที่ก่อตั้งเมื่อ พ.ศ. 2541

**ในยุคอาณานิคม**
การเลือกตั้งครั้งแรกเมื่อเป็นอาณานิคมของฝรั่งเศส เกิดขึ้นในเดือนกันยายน พ.ศ. 2489 กรมประชาธิปไตยได้ 50 จาก 67 ที่นั่ง และเป็นพรรคที่ได้รับความนิยมต่อมาในกัมพูชาอีกหลายปี แม้ว่าเจ้ายุทธวงศ์จะสิ้นพระชนม์ใน พ.ศ. 2490 กรมประชาธิปไตยซึ่งอยู่ตรงข้ามกับพรรคเสรีภาพของพระนโรดม นรินทเดช และกรมประชาธิปไตยก้าวหน้าของพระนโรดม มนตนะ ได้เรียกร้องเอกราชโดยจะใช้ประชาธิปไตยแบบฝรั่งเศส ทั้งนี้ พรรคนี้ยังกล่าวว่ากลุ่มเขมรอิสระที่ไทยสนับสนุนเป็นกลุ่มผู้รักชาติ ซึ่งทำให้ฝรั่งเศสไม่พอใจ
ในการเลือกตั้ง พ.ศ. 2490 พรรคนี้มีสมาชิกใหม่ เช่น ลต ซอ (ต่อมาคือพล พต) เอียง ซารี อิน ตัม และฮู นิม การลาออกไปของ เยม ซัมบัวร์ และส.ส. อีกหลายคนเพื่อไปร่วมกับพรรคเสรีภาพใน พ.ศ. 2491 และการลอบฆ่าหัวหน้ากรมประชาธิปไตย เอียว โกเอียสใน พ.ศ. 2493 ทำให้เกิดความแตกแยกในพรรค แต่ในพรรคก็ยังมีบุคคลที่จะมีบทบาทในการเมืองกัมพูชาต่อมาอีกหลายคน เซิง งอกทัญ อดีตนายกรัฐมนตรีในสมัยที่ถูกญี่ปุ่นยึดครองเข้าร่วมกับกรมประชาธิปไตยระหว่าง พ.ศ. 2494 – 2495 จากนั้นจึงหนีเข้าป่าไปสู่ภาคเหนือของกัมพูชาเพื่อก่อตั้งขบวนการเรียกร้องเอกราชของตนเอง

**หลังได้รับเอกราช**
ระหว่าง พ.ศ. 2497 พรรคได้ดำเนินนโยบายเอียงซ้ายภายใต้การนำของนักการเมืองที่สำเร็จการศึกษาจากฝรั่งเศส ผู้นำพรรคคือ เกง วันสัก ส่วนพระนโรดม ภูริสสระเป็นเลขาธิการทั่วไป พวกเขาให้ความสำคัญกับการประชุมเจนีวา พ.ศ. 2497 ซึ่งรับรองเอกราชของกัมพูชา และยอมรับความช่วยเหลือของสหรัฐ พรรคนี้เข้าร่วมในการเลือกตั้ง พ.ศ. 2498 หลังจากที่พระนโรดม สีหนุก่อตั้งขบวนการต่อต้านคอมมิวนิสต์ของพระองค์เอง คือพรรคสังคมราษฎร์นิยมเพื่อเข้าร่วมในการเลือกตั้ง สมาชิกกรมประชาธิปไตยบางคนออกจากพรรคไปเข้าร่วมกับสีหนุ เกง วันสักหัวหน้าพรรคถูกจับขังคุกระหว่างการเลือกตั้ง และที่ทำการพรรคในพระตะบองถูกรื้อค้น กรมประชาธิปไตยได้คะแนนเสียง 12% ส่วนพรรคสังคมได้ 82% และได้ที่นั่งในสภาไปทั้งหมด
ต่อมา ในเดือนสิงหาคม พ.ศ. 2500 กรมประชาธิปไตยสลายตัว ซึ่งสมเด็จกรมพระสีสุวัตถิ์ มุนีเรศ ได้บันทึกไว้ว่า สิ่งนี้เกิดขึ้นหลังจากผู้นำที่เหลืออยู่ถูกเรียกให้ไปเข้าร่วมประชุมอย่างเป็นมิตรกับสีหนุ และถูกจับโดยลน นล เมื่อกลับออกมา

**การก่อตั้งใหม่โดยอินตัม**
หลังจากลน นลโค่นล้มสีหนุในการรัฐประหาร พ.ศ. 2513 และก่อตั้งสาธารณรัฐเขมร กรมประชาธิปไตยถูกก่อตั้งขึ้นอีกครั้งโดยอิน ตัม ซึ่งเข้าร่วมในรัฐประหารครั้งนี้ด้วย แต่พรรคปฏิเสธเข้าร่วมการเลือกตั้งใน พ.ศ. 2515 ต่อมาอิน ตัมเลิกเล่นการเมือง เชา เซาขึ้นมาเป็นผู้นำพรรค อย่างไรก็ตาม พรรคนี้ไม่มีบทบาททางการเมืองใด ๆ ในสาธารณรัฐเขมร จนกระทั่งถูกล้มล้างโดยเขมรแดงใน พ.ศ. 2518 ต่อมา อิน ตัม เข้าร่วมกับกลุ่มที่จงรักภักดีกับสีหนุและตั้งกรมประชาธิปไตยขึ้นใหม่เมื่อ พ.ศ. 2534 แต่ไม่ได้รับเลือกในการเลือกตั้ง พ.ศ. 2536

**อ้างอิง**
หมวดหมู่:พรรคการเมืองในประเทศกัมพูชา
หมวดหมู่:ขบวนการเอกราช
วรรณษา ทองวิเศษ

วรรณษา ทองวิเศษ (ชื่อเล่น: ษา) นักแสดงสาวชาวไทย เกิดเมื่อวันที่ 16 พฤศจิกายน พ.ศ. 2522 มีชื่อเดิมว่า "สาธิตา วงษ์ทอง" มีชื่อเล่นแต่เกิดว่า "ผึ้ง" เป็นลูกคนเดียวของพ่อแม่ สถานภาพของครอบครัวจัดอยู่ในฐานะปานกลาง โดยที่พ่อแม่ได้แยกทางกันตั้งแต่ยังไม่เกิด 
จบการศึกษาจากระดับประกาศนียบัตรวิชาชีพ (ปวช.) จากสถาบันเทคโนโลยีราชมงคล วิทยาเขตจักรพงษภูวนารถ และ คณะบริหารธุรกิจ (เอกการตลาด) มหาวิทยาลัยรัตนบัณฑิต
เข้าร่วมประกวดมิสไทยแลนด์เวิลด์ ปี 1997 ได้รองอันดับ 2 ซึ่งปีนั้นมิสไทยแลนด์เวิลด์ปีนั้นคือ ธัญญา สื่อสันติสุข หลังจากนั้นช่อง 3ได้ส่งเธอเป็นตัวแทนสาวไทยเชื่อสายจีน ไปประกวด มิสไชนิสอินเตอร์เนชั่นแนล ปี 1998 ที่ เกาะฮ่องกง แทนรองอันดับ 1 คือ อัจฉริยา บัวสุวรรณ ซึ่งติดสอบที่ มหาวิทยาลัยรังสิต ไม่สามารถเดินทางไปประกวดได้โดยเธอได้รองอันดับ 1 หลังจากนั้นเข้าสู่วงการบันเทิงด้วยการเป็นตัวประกอบจากละครโทรทัศน์และภาพยนตร์เรื่องต่าง ๆ จนกระทั่งมีชื่อเสียงขึ้นมา ด้วยภาพลักษณ์เซ็กซี่ และเป็นที่รู้จักกันอย่างกว้างขวางในปี พ.ศ. 2544 จากภาพยนตร์เรื่อง สุริโยไท ด้วยการรับบท พระอัครชายา ซึ่งเป็นชายาในสมเด็จพระบรมราชาธิราชที่ 4 (หน่อพุทธางกูร) และเป็นพระมารดาในพระรัษฎาธิราช ซึ่งเป็นตัวละครที่ถูกสมมติขึ้น ไม่มีจริงในประวัติศาสตร์ และต้องมีฉากเปลือยอกในตอนถวายตัวด้วย
ในปี พ.ศ. 2548 ได้ประกาศสมรสกับ สุรัช ทับวัง หรือ เป้-ไฮร็อก อดีตนักร้องนำวงไฮ-ร็อก โดยต้องเปลี่ยนมานับถือศาสนาอิสลามตาม แต่ใช้ชีวิตคู่กันได้ไม่นานแม้จะมีบุตรชายด้วยกันหนึ่งคน ชื่อวาคิม วงษ์ทอง ชื่อเล่นว่า เซย์เดย์ (ต่อมาเปลี่ยนชื่อจริงเป็น ชวาลภพ) ซึ่งเป็นออทิสติก แต่ก็ได้เลิกรากันในที่สุด และมีเรื่องฟ้องร้องต่อกันด้วย
ปี พ.ศ. 2557 วรรณษาเปิดตัวว่าคบหากับไตรรงค์ ชัยนรานนท์ ซึ่งเป็นนักแสดงเช่นกัน และทั้งสองได้เลิกกันช่วงปลายปี พ.ศ. 2559

**ผลงาน**

**ภาพยนตร์**

**หนังวีซีดี**
 โมรา บริสุทธิ์- ชายา 

**ภาพยนตร์โฆษณา**
 หมู่บ้านเสนานิเวศน์ พ.ศ. 2525

**ละครโทรทัศน์**

**มิวสิควีดีโอ**

**อ้างอิง**

**แหล่งข้อมูลอื่น**
  กระปุกดอตคอม - 3 แม่เลี้ยงเดี่ยว กับมรสุมชีวิตต่างรูปแบบ-  อินสตาแกรมวรรณษา ทองวิเศษ-  เฟซบุ๊คส่วนตัวของวรรณษา ทองวิเศษ
หมวดหมู่:นักแสดงหญิงชาวไทย
หมวดหมู่:บุคคลจากมหาวิทยาลัยเทคโนโลยีราชมงคลตะวันออก
หมวดหมู่:บุคคลจากคณะบริหารธุรกิจ มหาวิทยาลัยรัตนบัณฑิต
หมวดหมู่:บุคคลจากศาสนาอิสลามที่เปลี่ยนไปนับถือศาสนาพุทธ
หมวดหมู่:พุทธศาสนิกชนชาวไทย
หมวดหมู่:มิสไชนิสอินเตอร์เนชั่นแนลไทยแลนด์
หมวดหมู่:นางงามไทย
แอ็ตส์

Eths เป็นวง Metalcore สัญชาติฝรั่งเศส จาก Marseille 

**ประวัติวง**

**จุดเริ่มต้น**
Staif เข้าร่วมวงโดย Greg และตั้งวงชื่อว่า What's the fuck ในปี 1996 ในปีต่อมา Candice ได้เข้าร่วมในวงและถูกเปลี่ยนชื่อวงใหม่เป็นMelting Pointdate=February 2011
ในปี 1999 Guillaume ได้เข้าร่วมวงหลังจากที่ลาออกจากวงเก่าของเขาที่ชื่อว่า Shockwave 6เดือนต่อมา Roswell ก็ได้เข้าร่วมววงและในที่สุดวงก็สมบูรณ์. สมาชิกทุกคนในวงจึงตัดสินใจเปลี่ยนชื่อวงเป็น Eths.date=February 2011

**เกี่ยวกับวง**
วง Eths มักจะทัวร์รอบๆฝรั่งเศส ,สวิสเซอร์แลนด์,เบลเยียมและโปรตุเกส พวกเขาได้ทำแผ่นซีดีหลายแผ่น ที่มีชื่อเสียงที่สุดคือ Samantha.date=February 2011 ทางวงยังออกอัลบั้มเต็มเป็นครั้งแรก Sôma ในปี 2004
วง มีดนตรีที่หนักหน่วงมากโดยเฉพาะกีต้าและกลองdate=February 2011 เพลงของพวกเขามีแรงบันดาลใจจากวัยเด็กที่เจ็บปวดของ Candicedate=February 2011
Eths ทัวร์และจำหน่ายอัลบั้มภายใต้สังกัด Coriace label พวกเขาจึงมีชื่อเสียงในประเทศฝรั่งเศสและปรากฏในหน้าปกหนังสือRock Soundเล่มที่ 141 และพวกเขามักเล่นกับวงดนตรีอื่นๆ เช่น like Lofofora,Fantomas,Machine Head,SkindredและElement.date=February 2011

**เหตุการณ์ล่าสุด**
ในวันที่ 27 มิถุนายน ปี2006 Eths ได้เขียนประกาศอย่างเป็นทางการในหน้าเว็บไซต์ของเขาว่าการลาออกของ GuillaumeและRoswell เพราะ“มุมมองที่แตกแตกกัน”.date=February 2011

**สมาชิก**

**สมาชิกปัจจุบัน**
 Candice Clot − Lead vocals- Stephane "Staif" Bihl − Guitar, Samples & vocals- Gregory "Greg" Rouviere − Guitar- Geoffrey "Shob" Neau − Bass- Morgan Berthet − Drums

**อดีตสมาชิก**
 Guillaume Dupré - Drums (1999–2006)- Marc "Roswell" Burghoffer - Bass (1999–2006)

**สมาชิกที่เข้าร่วม**
 Pierre Belleville − Drums (Tératologie)- Donat from Fis(ch)er − Bass (Tératologie)- Daniel from Tripod − Bass (Tératologie)

**สมาชิกระหว่างการทัวร์**
 Matthieu "Mat" LeChevalier − Drums (2007−2008)

**ผลงาน**

**อ้างอิง**
  Interview with Candice and Staif in Marseille (February, 20th 2009)

**แหล่งข้อมูลอื่น**
  Eths Official Website date=2008-05-08  (French)-  Eths Myspace page (English)
หมวดหมู่:กลุ่มดนตรีสัญชาติฝรั่งเศส
หมวดหมู่:กลุ่มดนตรีที่ก่อตั้งในปี พ.ศ. 2542
กระดูกสันหลังส่วนกระเบนเหน็บ

กระดูกสันหลังส่วนกระเบนเหน็บ (sacrum) เป็นส่วนหนึ่งของกระดูกสันหลัง ซึ่งเดิมมี 8 ชิ้น แต่จะเชื่อมรวมกันเป็นชิ้นเดียว และจะต่อกับกระดูกเชิงกราน (pelvic bone) โดยจะมีช่องเปิด (sacral foramina) เพื่อเป็นทางผ่านของเส้นประสาทที่ไปยังบริเวณเชิงกรานและขา

**อ้างอิง**
  date=2016-03-04 
หมวดหมู่:กระดูกรูปร่างไม่แน่นอน
อัณณา หชาเร

ไฟล์:Anna_Hazare_on_2nd_day.jpg|thumb|หชาเร ขณะอดอาหารประท้วงใกล้หอดูดาวจันทรามันตรา ใจกลางกรุงนิวเดลี
กิสัน พาพุราว หชาเร ออกเสียง  (किसन बाबुराव हजारे; Kisan Bāburāv Hajārē; เกิด 15 มิถุนายน ค.ศ. 1937) เป็นที่รู้จักในชื่อ อัณณา หชาเร ออกเสียง (अण्णा हजारे;Aṇṇā Hajārē) เป็นนักเคลื่อนไหวทางสังคมชาวอินเดีย เป็นที่รู้จักทั่วไปจากบทบาทการนำการประท้วงต่อต้านการฉ้อราษฎร์บังหลวงในอินเดีย พ.ศ. 2554 โดยการอดอาหารประท้วงอย่างสันติ ตามแนวทางของมหาตมา คานธี   ในอดีตหชาเรเคยเป็นผู้นำการพัฒนาหมู่บ้านเล็ก ๆ บ้านเกิดของเขา  ในจังหวัดอะห์มัดนคร รัฐมหาราษฏระ จนได้รับเหรียญอิสริยาภรณ์จากรัฐบาลอินเดีย ในปี พ.ศ. 2535 
ในเดือนเมษายน พ.ศ. 2554 หชาเรได้ทำการรณรงค์ประท้วงการฉ้อราษฎร์บังหลวง โดยการอดอาหารต่อหน้าสาธารณชนที่ใจกลางกรุงนิวเดลี เพื่อกดดันให้รัฐบาลอินเดียผ่านร่างกฎหมายเพื่อจัดการกับการฉ้อฉลในหมู่นักการเมือง และหน่วยงานของรัฐ หชาเรได้ประกาศอดอาหารจนถึงขั้นเสียชีวิต ซึ่งทำให้รัฐบาลโดยนายกรัฐมนตรีมันโมหัน สิงห์เกรงว่าหากปล่อยให้หชาเรถึงแก่ความตายจะทำให้เกิดความวุ่นวายในประเทศ จึงส่งเจ้าหน้าที่เข้าระงับการประท้วง และจับกุมหชาเรพร้อมด้วยผู้สนับสนุน  การจับกุมหชาเรกลายเป็นข่าวใหญ่และทำให้การรณรงค์ของเขาได้รับการสนับสนุนจากประชาชน มีการประท้วงขยายตัวไปทั่วประเทศ 

**อ้างอิง**

**แหล่งข้อมูลอื่น**
  Civil Society – เว็บไซต์ทางการ- person/anna-hazare- people/h/anna_hazare- id=8489479
หมวดหมู่:นักเคลื่อนไหวชาวอินเดีย
หมวดหมู่:ชาวอินเดียที่นับถือศาสนาฮินดู
หมวดหมู่:ทหารบกชาวอินเดีย
หมวดหมู่:ชาวมราฐี
หมวดหมู่:บุคคลจากรัฐมหาราษฏระ
การถ่ายภาพรังสีทรวงอก

การถ่ายภาพรังสีทรวงอก (chest radiograph) หรือการตรวจเอกซเรย์ทรวงอก (chest x-ray, CXR) หรืออาจเป็นที่รู้จักในชื่อการเอกซเรย์ปอด เป็นการตรวจทางรังสีวิทยาอย่างหนึ่ง โดยถ่ายภาพทรวงอกด้วยรังสีเอกซ์ ใช้ในการตรวจวินิจฉัยภาวะต่างๆ เกี่ยวกับทรวงอก อวัยวะภายใน และโครงสร้างข้างเคียง การถ่ายภาพรังสีทรวงอกเป็นการถ่ายภาพรังสีที่ทำบ่อยที่สุดอย่างหนึ่ง และช่วยในการวินิจฉัยโรคและภาวะต่างๆ ได้หลายอย่าง
เช่นเดียวกับการตรวจอื่นๆ ทางรังสีวิทยา การถ่ายภาพรังสีทรวงอกทำโดยฉายรังสีเอกซ์ผ่านทรวงอกลงบนฉากรับ เกิดเป็นภาพถ่ายรังสี โดยทั่วไปแล้วผู้รับการตรวจจะได้รับรังสีประมาณ 0.06 mSv ต่อครั้ง
หมวดหมู่:ทรวงอก
หมวดหมู่:การถ่ายภาพรังสีเอกซ์
แดนเบอรี (รัฐคอนเนทิคัต)

แดนเบอรี (Danbury) เป็นเมืองทางตอนเหนือของเทศมณฑลแฟร์ฟีลด์ รัฐคอนเนทิคัต สหรัฐ จากการสำรวจประชากรในปี ค.ศ. 2010 มีประชากร 80,893 คน เป็นเมืองใหญ่ใหญ่เป็นอันดับ 4 ของแฟร์ฟีลด์เคาน์ตี ใหญ่เป็นอันดับ 7 ของรัฐคอนเนทิคัต ชื่อของเมืองมาจากผู้ตั้งรกรากมากมายในช่วงแรกที่มาจากเมืองแดนเบอรี ในเอสเซ็กซ์

**อ้างอิง**
แดนเบอรี
ชัฏฏุลอะร็อบ

ชัฏฏุลอะร็อบ (شط العرب; แม่น้ำของชาวอาหรับ) มีชื่อท้องถิ่นว่า ดิจละตุลอะวะรออ์ (دجلة العوراء) หรือ แอร์แวนรูด (اروندرود; แม่น้ำฉับพลัน) เป็นแม่น้ำในเอเชียตะวันตกเฉียงใต้ มีความยาวราว 200 กม. (120 ไมล์) อยู่ทางตะวันออกเฉียงใต้ของประเทศอิรัก ไหลไปทางตะวันออกเฉียงใต้ ลงสู่อ่าวเปอร์เซีย เกิดจากแม่น้ำไทกริสไหลมาบรรจบกับแม่น้ำยูเฟรทีสที่เมืองอัลกุรนะฮ์ ไหลผ่านเมืองบัสราของอิรักไปยังเมืองโฆร์แรมแชฮร์และออบอดอนในประเทศอิหร่าน แล้วลงสู่อ่าวเปอร์เซียในประเทศอิรักใกล้เมืองท่าอัลฟาว ความกว้างของแม่น้ำมีหลายระดับ ตั้งแต่ 232 เมตร (761 ฟุต) ที่เมืองบัสรา ไปจนถึง 80 เมตร (2,600 ฟุต) บริเวณปากแม่น้ำ
แม่น้ำคอรูน ลำน้ำสาขาจากอิหร่านที่ไหลสมทบทางน้ำ นำทรายแป้งจำนวนมากลงในแม่น้ำ ทำให้ต้องขุดลอกคูคลองอย่างต่อเนื่องเพื่อให้เดินเรือได้
พื้นที่นี้เคยเป็นบริเวณที่มีป่าอินทผลัมขนาดใหญ่ที่สุดในโลก ในช่วงกลางคริสต์ทศวรรษ 1970 ภูมิภาคนี้มีต้นอินทผลัม 17 ถึง 18 ล้านต้น ประมาณหนึ่งในห้าของต้นอินทผลัม 90 ล้านต้นทั่วโลก แต่ใน ค.ศ. 2002 ด้วยสภาวะสงคราม เกลือ และสัตว์รังควานกำจัดต้นอินทผลัมมากกว่า 14 ล้านต้น ซึ่งอยู่ในอิรักประมาณ 9 ล้านต้น และในอิหร่าน 5 ล้านต้น โดยต้นไม้ที่เหลืออยู่ 3 ถึง 4 ล้านต้นอยู่ในสภาพย่ำแย่
ชอฮ์นอเม (แต่งขึ้นในช่วง  ค.ศ. 977 ถึง 1010) วรรณกรรมภาษาเปอร์เซียกลาง ใช้ชื่อ اروند แอร์แวนด์ สำหรับไทกริส ซึ่งเป็นแม่น้ำที่เป็นจุดบรรจบกันของชัฏฏุลอะร็อบ ชาวอิหร่านยังคงใช้ชื่อนี้ระบุที่ตั้งของชัฏฏุลอะร็อบในสมัยปาห์ลาวีตอนปลาย และยังคงใช้อยู่นับตั้งแต่การปฏิวัติอิหร่านใน ค.ศ. 1979

**อ้างอิง**

**ข้อมูล**
 edition=2- isbn=978-1610693899- edition=2-  year = 2004 -  editor-surname3 = Melville 

**แหล่งข้อมูลอื่น**
  ICE case: Iran–Iraq War and Waterway rights-  The Iran–Iraq border, 1639–1992, archive date=2018-12-25 
หมวดหมู่:แม่น้ำในประเทศอิหร่าน
หมวดหมู่:แม่น้ำในประเทศอิรัก
หมวดหมู่:อ่าวเปอร์เซีย
หมวดหมู่:แม่น้ำนานาชาติในทวีปเอเชีย
หมวดหมู่:กรณีพิพาทเรื่องอาณาเขตอิหร่าน
หมวดหมู่:กรณีพิพาทเรื่องอาณาเขตอิรัก
ศรีนคร

ศรีนคร (แคชเมียร์: سری نگر; อูร์ดู: شرینگر; โดกรี: श्रीनगर; Srinagar) เป็นเมืองหลวงของรัฐทางเหนือสุดของอินเดีย รัฐชัมมูและกัศมีร์ ตั้งอยู่ในหุบเขาแคชเมียร์ บนฝั่งแม่น้ำเฌลัม สูงจากระดับน้ำทะเลปานกลาง 1,600 เมตร เป็นหนึ่งในเมืองใหญ่ที่สุดของอินเดียที่ไม่ได้นับถือศาสนาฮินดู โดยมีมุสลิม 97% เมืองมีประชากร 894,940 คน (ค.ศ. 2001) เมืองผลิตพรม ไหม เงิน เครื่องหนัง ภาชนะทองแดง มีการแกะสลักไม้ การท่องเที่ยว

**อ้างอิง**
หมวดหมู่:เมืองในชัมมูและกัศมีร์
หมวดหมู่:เมืองหลวงของรัฐและดินแดนสหภาพในประเทศอินเดีย
พรรคสาธารณรัฐ (กัมพูชา)

พรรคสาธารณรัฐ (เขมร: គណបក្សសាធារណរដ្ឋ คณบกฺสสาธารณรฎฺฐ อังกฤษ: Republican Party) เป็นพรรคการเมืองที่มีอายุสั้นในกัมพูชา ในช่วงสาธารณรัฐเขมร (พ.ศ. 2513 – 2518) พรรคนี้เป็นคนละพรรคกับพรรคสาธารณรัฐเขมรที่ก่อตั้งเมื่อ พ.ศ. 2549

**ประวัติ**
พรรคสาธารณรัฐเป็นพรรคการเมืองใหม่ที่ก่อตั้งขึ้นหลังจากการรัฐประหารในกัมพูชา พ.ศ. 2513 เพื่อยุติระบอบสังคม (ซ็องกุม) ในสมัยพระนโรดม สีหนุ พรรคนี้ก่อตั้งครั้งแรกเมื่อ พ.ศ. 2514 ในชื่อสมาคมสาธารณรัฐอิสระ โดยเทพ ฆุนนะซึ่งมีความใกล้ชิดกับพระสีสุวัตถิ์ สิริมตะเป็นผู้นำ ต่อมาจึงจัดตั้งพรรคสาธารณรัฐเมื่อ 15 มิถุนายน พ.ศ. 2515 เพื่อเข้าสู่การเลือกตั้งทั่วไปในปีนั้น พระสีสุวัตถ์ สิริมตะเป็นเลขาธิการของพรรค
พรรคนี้เป็นฐานอำนาจของพระสีสุวัตถ์ สิริมตะ และคู่แข่งคือผู้นำรัฐประหารอีกคนหนึ่ง ลน นล และน้องชายของเขาคือ ลน นน ซึ่งจัดตั้งพรรคสาธารณรัฐสังคมนิยมและมีฐานเสียงดีกว่าทั้งนักศึกษาหัวรุนแรงและกองทัพ ส่วนพรรคสาธารณรัฐมีฐานเสียงในเขตเมือง นักธุรกิจชาวกัมพูชาเชื้อสายจีน แม้ว่าทั้งสองพรรคจะมีแนวนโยบายคล้ายกัน ในการเลือกตั้งเมื่อ 3 กันยายน พ.ศ. 2515 พรรคสาธารณรัฐปฏิเสธที่จะเข้าร่วม
สถานการณ์ของพรรคในยุคสาธารณรัฐเขมรแย่ลง ต่อมา 25 มีนาคม พ.ศ. 2516 เทพ ฆุนนะ กลายเป็นเป้าหมายของการลอบสังหารแต่รอดชีวิตมาได้ ซึ่งเป็นที่เชื่อกันโดยทั่วไปในขณะนั้นว่าเป็นฝีมือของลน นน แต่ฝ่ายรัฐบาลกลับเชื่อมโยงว่าเป็นการกระทำของตะวันตก ด้วยแรงกดดันจากสหรัฐที่ต้องการเห็นความร่วมมือในพนมเปญ ลน นนจึงต้องลี้ภัยไปปารีส มีการจัดตั้งสภาสูงซึ่งรวม ลน นล พระสีสุวัตถ์ สิริมตะ เจง เสง และอิน ตัมพรรคสาธารณรัฐได้รับเชิญให้เข้าร่วมในรัฐบาลผสมแต่ไม่สามารถออกเสียงได้ เพราะถูกประกาศให้เป็นพรรคนอกกฎหมายไปแล้ว อย่างไรก็ตาม พระสีสุวัตถ์ สิริมตะและพรรคสาธารณรัฐก็ไม่ได้มีบทบาทใดๆอีกในสาธารณรัฐเขมรจนกระทั่งพนมเปญแตก พ่ายแพ้ให้แก่เขมรแดงเมื่อ พ.ศ. 2518 ลน นลลี้ภัยไปอินโดนีเซีย ส่วนพระสีสุวัตถ์ สิริมตะถูกเขมรแดงสังหาร

**อ้างอิง**
หมวดหมู่:พรรคการเมืองในประเทศกัมพูชา